
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 30. aprīļa noteikumos Nr. 187 "Zemkopības ministrijas nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta noteikumu projekts "Grozījumi Ministru kabineta 2019. gada 30. aprīļa noteikumos Nr. 187 "Zemkopības ministrijas nolikums"" (turpmāk – noteikumu projekts) sagatavots, pamatojoties uz Valsts pārvaldes iekārtas likuma 16. panta pirmo daļu un Ministru kabineta 2024. gada 13. septembra rīkojumu Nr. 743 "Par Lauksaimniecības datu centra likvidāciju" (turpmāk – rīkojums Nr. 743).
Izstrādes pamatojums
Ministrijas / iestādes iniciatīva
Apraksts
Nepieciešams noteikt, ka Zemkopības ministrija (turpmāk – ZM) koordinē darbu ar Eiropas Savienības (turpmāk – ES) fondu un citu ārvalstu finanšu instrumentu finansētajiem ZM kompetencē esošo politikas jomu projektiem, nevienu ES fonda nosaukumu atsevišķi nenorādot.
Precīzāk jāformulē arī starptautiskās sadarbības jautājumi ar ārvalstīm, precizējot ZM 
uzdevumus un tiesības rīkoties savas kompetences jomā.
1.2. Mērķis
Mērķa apraksts
Noteikumu projekta mērķis ir aktualizēt Ministru kabineta 2019. gada 30. aprīļa noteikumus Nr. 187 "Zemkopības ministrijas nolikums" (turpmāk – nolikums), tostarp precizējot ZM padotībā esošo iestāžu sarakstu, kā arī pildāmos uzdevumus un tiesības.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nolikuma 5.17. apakšpunktā ZM dots uzdevums koordinēt darbu ar Eiropas Lauksaimniecības garantiju fonda, Eiropas lauksaimniecības fonda lauku attīstībai, Eiropas Jūrlietu un zivsaimniecības fonda, Eiropas Reģionālās attīstības fonda un citu ārvalstu finanšu instrumentu finansētajiem projektiem. Patlaban šajā ES fondu sarakstā nav minēts Eiropas Jūrlietu, zvejniecības un akvakultūras fonds (turpmāk – EJZAF) un Eiropas Atveseļošanas fonds jeb ES Atveseļošanas un noturības mehānisms (angļu val. Recovery and Resilience Facility) (turpmāk – Atveseļošanas fonds). 
Plānošanas periodā no 2021. līdz 2027. gadam ir pieejams EJZAF, kura izveidi nosaka Eiropas 
Parlamenta un Padomes 2021. gada 7. jūlija Regula (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004.
Atveseļošanas fonda izveide noteikta Eiropas Parlamenta un Padomes 2021. gada 12. februāra Regulā (ES) 2021/241, ar ko izveido Atveseļošanas un noturības mehānismu. Tā ir Eiropas Komisijas centralizēti pārvaldīta budžeta programma, kas izveidota papildus 2021.–2027. gada plānošanas perioda ES daudzgadu budžetam. Programmas mērķis ir atbalstīt reformas un investīcijas, kas saistītas ar pāreju uz zaļo un digitālo ekonomiku, kā arī mazināt krīzes radīto sociālo un ekonomisko ietekmi. 

Jēdziens "starptautiskā sadarbība" pēc būtības ietver gan daudzpusējo, gan divpusējo sadarbību. Vienlaikus, ZM ieskatā, nolikumā starptautiskās sadarbības tiesības būtu lietderīgi formulēt skaidrāk un nepārprotamāk.
Nolikuma 5.21. apakšpunktā noteikts ZM uzdevums atbilstoši kompetencei pārstāvēt Latvijas Republikas intereses starptautiskajās organizācijās un ES institūcijās, tostarp Eiropas Savienības Tiesā izskatāmajās lietās. Savukārt nolikuma 6.1., 6.2. un 6.3. apakšpunktā ZM ir dotas tiesības piedalīties starptautisku organizāciju rīkotajos pasākumos, noslēgt starptautiskās sadarbības līgumus un koordinēt starptautisko sadarbību.

Nolikuma 10.5. apakšpunktā minētais Lauksaimniecības datu centrs ir likvidēts, pamatojoties uz rīkojumu Nr. 743, un tā funkciju, pārvaldes uzdevumu, tiesību, saistību, finanšu līdzekļu, bilancē esošās kustamās mantas, lietvedības un nepieciešamā apjoma personāla resursu pārņēmējs no 2025. gada 1. janvāra ir Lauku atbalsta dienests.
Problēmas un risinājumi
Problēmas apraksts
Nolikumā ZM dots uzdevums koordinēt darbu ar Eiropas Lauksaimniecības garantiju fonda, Eiropas lauksaimniecības fonda lauku attīstībai, Eiropas Jūrlietu un zivsaimniecības fonda, Eiropas Reģionālās attīstības fonda un citu ārvalstu finanšu instrumentu finansētajiem projektiem. Patlaban šajā ES fondu sarakstā nav minēts EJZAF un Atveseļošanas fonds. 

ZM pilda Eiropas Lauksaimniecības garantiju fonda un Eiropas Lauksaimniecības fonda lauku attīstībai kompetentās un vadošās iestādes funkcijas atbilstoši ar Ministru kabineta 2023. gada 31. janvāra noteikumiem Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā".

ZM pilda EJZAF vadošās iestādes pienākumus un revīzijas iestādes funkcijas saskaņā ar Ministru kabineta 2022. gada 24. maija noteikumiem Nr. 319 "Kārtība, kādā administrē un uzrauga Eiropas Jūrlietu, zvejniecības un akvakultūras fondu, kā arī valsts atbalstu zvejniecības un akvakultūras attīstībai 2021.–2027. gada plānošanas periodā".

ZM īsteno un uzrauga savā atbildībā esošās reformas un investīcijas klimata mērķu sasniegšanā. Saskaņā ar Ministru kabineta 2023. gada 13. jūlijā noteikumiem Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā" īstenošanas noteikumi" par investīcijas īstenošanu atbildīgā nozares ministrija ir ZM.

ZM īsteno vairākus projektus digitālajā transformācijā, un to īsteno un uzrauga Viedās administrācijas un reģionālās attīstības ministrija:
1) ES Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projektu, kura pase ir apstiprināta ar Ministru kabineta 2023. gada 30. marta rīkojumu Nr. 177 "Par investīcijas 2.1.3.1.i. projekta "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pases apstiprināšanu";
2) ES Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.1.1.i. investīcijas "Pārvaldes modernizācija un pakalpojumu digitālā transformācija, tai skaitā uzņēmējdarbības vide" projektu, kura pase ir apstiprināta ar Ministru kabineta 2023. gada 30. marta rīkojumu Nr. 176 "Par 2.1.1.1.i. investīcijas projekta "Veterināro zāļu reģistrācijas digitalizācija" pases apstiprināšanu";
3) ES Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.2.r. reformas "Valsts IKT resursu izmantošanas efektivitātes un sadarbspējas paaugstināšana" 2.1.2.2.i. investīcijas "Latvijas nacionālais federētais mākonis" projektu, kura pase ir apstiprināta ar Ministru kabineta 2024. gada 10. aprīļa rīkojumu 
Nr. 288 "Par 2.1.2.2.i. investīcijas projekta "Lauksaimniecības datu centra mākoņdatošanas pakalpojumu attīstība valsts federētā mākoņa ietvaros" pases un centralizētās funkcijas vai koplietošanas pakalpojumu attīstības plāna apstiprināšanu".

Jāņem vērā, ka ES fondu plānošanas periodos tiek izveidoti jauni fondi ar jauniem nosaukumiem. Tas nozīmē, ka arī nākotnē var rasties tāda pat situācija kā patlaban, kad nolikums neatspoguļo reālo situāciju par ES fondiem, tāpēc nepieciešams svītrot konkrētos ES fondu nosaukumus un dot vispārīgu norādi uz ES fondiem.
Nolikuma 5.17. apakšpunkts ir jāprecizē, nosakot, ka ZM koordinē darbu ar ES fondu un citu ārvalstu finanšu instrumentu finansētajiem ZM kompetencē esošo politikas jomu projektiem.
Risinājuma apraksts
Nolikuma 5.17. apakšpunkts izteikts jaunā redakcijā, svītrojot konkrētos ES fondu nosaukumus un dodot vispārīgu norādi uz ES fondiem.
Problēmas apraksts
Nolikumā 5.21. apakšpunktā jānorāda, ka ZM atbilstoši kompetencei gan pārstāv Latvijas Republikas intereses starptautiskajās organizācijās un ES institūcijās, gan sadarbojas ar ārvalstu institūcijām. Turklāt spēkā esošā tiesību norma jāprecizē atbilstoši Ministru kabineta 2008. gada 2. decembra noteikumu Nr. 995 "Kārtība, kādā sagatavo un apstiprina Latvijas Republikas nostājas projektu un nodrošina Latvijas Republikas pārstāvību Eiropas Savienības Tiesā un Eiropas Brīvās tirdzniecības asociācijas tiesā" 3. punktam un 4.3.apakšpunktam, jo Latvijas Republikas pārstāvību ES Tiesā nodrošina Tieslietu ministrija.
ZM atbilstoši kompetencei kā atbildīgā iestāde sniedz Tieslietu ministrijai nepieciešamo atbalstu ES Tiesā izskatāmajās lietās.

Patreiz nolikuma 6. punktā atsevišķi ir noteikta dalība starptautisko organizāciju rīkotajos pasākumos un starptautiskās sadarbības koordinēšana. Dalība šādos pasākumos ir viena no starptautiskās sadarbības īstenošanas darbībām, savukārt koordinēšana ir viena no sadarbības organizēšanas un saskaņošanas sastāvdaļām. Līdz ar to nav nepieciešams atsevišķi izcelt dalību starptautisko organizāciju rīkotajos pasākumos, ja ZM tiesības tiek formulētas kā tiesības īstenot starptautisko sadarbību kopumā. Attiecīgi nolikuma 6.1. apakšpunkts tiek precizēts izsakot to jaunā redakcijā - īstenot starptautisko sadarbību ministrijas kompetences jomās, savukārt nolikuma 6.3. apakšpunkts tiek svītrots. Šāds formulējums vienā tiesību normā aptvertu gan daudzpusējo, gan divpusējo starptautisko sadarbību, kā arī dažādās tās īstenošanas darbības.
Risinājuma apraksts
Nolikuma 5.21. apakšpunkts precizēts, tiesību normu papildinot ar norādi par sadarbību ar ārvalstu institūcijām, kā arī par atbalsta sniegšanu Latvijas Republikas pārstāvībai ES Tiesā izskatāmajās lietās.
Nolikuma 6.1. apakšpunkts izteikts jaunā redakcijā, nosakot ZM tiesības īstenot starptautisko sadarbību ministrijas kompetences jomās.
Nolikuma 6.3. apakšpunkts svītrots.
Problēmas apraksts
Saskaņā ar rīkojuma Nr. 743 1. punktu Ministru kabinets pieņēmis lēmumu likvidēt ZM padotībā esošo valsts pārvaldes iestādi – Lauksaimniecības datu centru. Rīkojuma Nr. 743 2. punktā noteikts, ka Lauku atbalsta dienests no 2025. gada 1. janvāra ir Lauksaimniecības datu centra funkciju, pārvaldes uzdevumu, tiesību, saistību, finanšu līdzekļu, bilancē esošās kustamās mantas, lietvedības un nepieciešamā apjoma personāla resursu pārņēmējs. Nepieciešams svītrot nolikuma 10.5. apakšpunktu.
Risinājuma apraksts
Svītrots nolikuma 10.5. apakšpunkts.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektā paredzētos uzdevumus un noteiktās tiesības Zemkopības ministrija īstenos esošo budžeta līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalību īsteno attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, dodot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tādējādi sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā noteikumu projekts neatbilst minētajiem kritērijiem, projekta izstrādē nav piemērojama sabiedrības līdzdalības kārtība.
Noteikumu projekts un tā anotācija būs publiski pieejami Vienotajā tiesību aktu projektu izstrādes un saskaņošanas portālā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

